
2024. szeptember 19. napján tartandó rendes ülésére

	Előterjesztés tárgya:
	
2151 Fót, Németh K. u. 3003/2 hrsz-ú ingatlanon található felépítmények területhasználatának rendezése

	Előterjesztő:
	dr. Vass György 
polgármester
	

	Készítette:
	Nikovits Tamás vagyongazdálkodási ügyintéző
	

	Törvényességért felelős:
	dr. Mihályi Zsolt Apor
jegyző
	

	Szakmai szempontból ellenőrizte:
	Bolyós Ildikó
városüzemeltetési osztályvezető
	

	Pénzügyi, gazdasági szempontból ellenőrizte:
	dr. Kanti Gábor 
gazdasági vezető
	

	Jogi, törvényességi szempontból ellenőrizte:
	dr. Komlós Csaba
kamarai jogtanácsos 

	

	Tárgyalja:
	-

	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem



Tisztelt Pénzügyi-, Jogi és Gazdasági Bizottság!
I. Előzmények:

Fót Város Önkormányzatának 1/1 arányú tulajdona a Fót 3003/2 hrsz. alatt felvett természetben 2151 Fót, Németh Kálmán u. 3003/2 hrsz. alatti ingatlan, amelynek egyrészén jelenleg 5 darab felépítmény (továbbiakban: pavilon) található. A pavilonok tulajdonjoga nem a Fóti Önkormányzaté, azok más személyek tulajdonában vannak.

Korábban Fót Város Önkormányzata közterületi használati engedélyt adott ki a pavilon tulajdonosai/bérlői részére, akik közterülethasználati díjat fizettek. Azonban a Fót 3003/2 hrsz. alatti ingatlan nem minősül közterületnek, ezért a pavilonokra területhasználati, illetve később bérleti szerződések kerültek megkötésre, melyek nem egységesek és a fizetendő bérleti díjak sem, tekintettel arra, hogy a havi bérleti díjak hasonló összegben lettek megállapítva, mint a közterület használat szabályairól szóló ök. rendelet 1. számú mellékletében meghatározott, közterületen levő pavilonokra vonatkozó díjak, melyek időközben változtak. 
Továbbá a Hivatal munkatársainak felmérése alapján a hatályos szerződések tartalma sem fedi a valóságot (a használt területek mértéke általában több, mint ami a szerződésben rögzítésre került), illetve az egyik pavilonra (a pavilontulajdonos halála miatt) az alkalmi jellegű vagyonhasznosítás jogcímén, 2 hónap határozott időre megkötött szerződés 2024. szeptember 30-án fog lejárni. 

A Hivatal munkatársainak felmérése alapján a szerződésekben szereplő terület mértékek, melyek a korábbi közterület foglalási engedélyekben szerepeltek nem egyeznek a most felmért alapterületi adatokkal, illetve van olyan pavilon is, amelyik „átlóg” a szomszédos ingatlanra, mely közterület (ezért azokra a bérleti szerződések rendezése mellett, a pavilonok közterületen fekvő részére közterület használati engedély kiadása szükséges), továbbá van olyan pavilon is, ahol az üzemeltetővel van a szerződés megkötve a tulajdonos helyett, amely jogellenes, ezért a jelenlegi szerződések rendezésre szorulnak.

A pavilonok elhelyezkedése a 2. számú mellékletben található. A pavilonok szerződéseire vonatkozó információk:

1. számú pavilon: a felmért térmérték eltér szerződésben szereplő értékkel.
2. számú pavilon: a felmért térmérték eltér szerződésben szereplő értékkel, valamint a szerződés a pavilont üzemeltető gazdasági társasággal lett megkötve a pavilon tulajdonosa helyett.
3. számú pavilon: a 2024. augusztus 01-én 60 napra megkötött területhasználati szerződés le fog járni, új szerződést kell kötni.
4. [bookmark: _Hlk177112777] számú pavilon: a felmért térmérték eltér szerződésben szereplő értékkel (a pavilon tulajdonosa teraszt alakított ki, illetve a pavilon átlóg a szomszédos ingatlanba, mely közterület.
5.  számú pavilon: a felmért térmérték eltér szerződésben szereplő értékkel, illetve a pavilon átlóg a szomszédos ingatlanba, mely közterület.

II. A döntéshez szükséges információk, tájékoztatások:

A Vagyonrendelet 8.§ (2) bekezdése szerint: „Korlátozottan forgalomképes vagyon esetében a nettó 3 millió forint forgalmi értéket meghaladó, de nettó 25 millió forintot meg nem haladó forgalmi értékű vagyon tulajdonjogának megszerzéséről hasznosításáról, használatba adásáról és haszonélvezetbe adásáról a Pénzügyi Jogi- és Gazdasági Bizottság dönt.”

A fentiek alapján javaslom, hogy a jelenlegi szerződések 2024. szeptember 30. napjával kerüljenek megszüntetésre (illetve a 3. számú pavilon határozott idejű szerződése 2024. szeptember 30. jár le) és egyúttal új, a tényleges, és jogi helyzetnek megfelelő szerződések kerüljenek megkötésre, határozott egy év időtartamra. Az egységes havi bérleti díj mértékére az 1.000 Ft/m2 összeget javaslom, mely megegyezik a közterület használat szabályairól szóló ök. rendelet 1. számú mellékletében meghatározott összeggel, mely a közterületen levő pavilonokra vonatkozik.  

A fentiek alapján az alábbi határozati javaslatot terjesztem a Bizottság elé.

III. Határozati javaslat:
…/2024. (IX.19.) PJGB-határozat 

1./ Fót Város Önkormányzatának Pénzügyi Jogi- és Gazdasági Bizottsága felkéri a Polgármestert, hogy tegye meg a szükséges intézkedést a Fót 3003/2 hrsz. alatt felvett természetben 2151 Fót, Németh Kálmán u. 3003/2 hrsz. alatti ingatlanon található 1db felépítményre (pavilon) fennálló 2024. szeptember 30-án lejáró szerződés megújítására határozott 1 év időtartamra havi 1.000 Ft/m2 bérleti díjért.

[bookmark: _Hlk177115668]2./ Fót Város Önkormányzatának Pénzügyi Jogi- és Gazdasági Bizottsága felkéri a Polgármestert, hogy tegye meg a szükséges intézkedéseket a Fót 3003/2 hrsz. alatt felvett természetben 2151 Fót, Németh Kálmán u. 3003/2 hrsz. alatti ingatlanon található felépítményekre (pavilonokra) - összesen 4db pavilon – fennálló bérleti szerződések megszüntetésére, és egyben a pavilonok tulajdonosaival  új bérleti szerződések megkötésére határozott 1 év időtartamra havi 1.000 Ft/m2 bérleti díjért. 
 
3./ Fót Város Önkormányzatának Pénzügyi Jogi- és Gazdasági Bizottsága felkéri a Polgármestert, hogy a Fót 3003/2 hrsz. alatt felvett természetben 2151 Fót, Németh Kálmán u. 3003/2 hrsz. alatti ingatlanon található felépítményekre (pavilonokra) vonatkozó érvényes és hatályos bérleti szerződés hiányában intézkedjen azok kiürítése iránt.

Felelős: polgármester
[bookmark: _GoBack]Határidő: 1. pont: 2024. október 01.; 2. pont: 2024. október 15.; 3. pont: 2024. december 15.


Jogszabályi hivatkozás:

· Önkormányzat vagyonáról és a vagyongazdálkodás szabályairól szóló 10/2023.(III.31.) önkormányzati rendelete 6. § (1) bekezdés b) pontja, a 8. § (2) bekezdése


Az előterjesztés mellékletei:

1. számú melléklet: területhasználati szerződés tervezet
2. számú melléklet: pavilonok elhelyezkedését mutató műholdkép

